ועדת הכספים, כנסת 16, פרוטוקול מספר 263, 2005-12-12 12:00

יעקב ליצמן: שלום רב, אני מתכבד לפתוח את הישיבה.

ג'מאל זחאלקה: אני כאן במקום עזמי בשארה.

יעקב ליצמן: אני אומר לפרוטוקול, שהשקעתי בעניין הזה שעות יותר מאחרים.

יעקב ליצמן: יש פה שתי הצעות חוק.

יעקב ליצמן: אנו מציעים לאחד.

יעקב ליצמן: האוצר מתנגד.

חיים אורון: אני הבנתי מהחברים, יש להם העדפות בסדר הבא; חשוב להם שיעבור חוק בקריאה הראשונה כדי להחיל עליו דין רציפות, מתוך תקווה שהנושא הזה, שנמשך כבר המון שנים, בכנסת הבאה, בראשית כהונתה, תסתיים בחיוב.

חיים אורון: הנושא השני הוא נושא הקצבה החודשית, שנדמה לי, הוא בפחות מחלוקת, הוא בעדיפות הראשונה שלהם, כי הוא מבטיח את רציפות העזרה לנכה וביטחון כלכלי.

חיים אורון: הנושא השלישי הוא המענק החד-פעמי, שעליו היה עיקר הוויכוח.

חיים אורון: לא הסכמנו להוריד את המענק החד-פעמי, כפי שהאוצר תבע.

חיים אורון: הפשרה שנמצאה, שיופיע שיש מענק חד-פעמי, שיעורו ודרך חלוקתו ייקבעו בתקנות על-ידי שרי האוצר והבריאות באישור ועדת הכספים.

חיים אורון: ממילא בכנסת הבאה ידונו על החוק.

נסים דהן: אני מסכים עם דברי חיים, אני מבקש להוסיף שאחד מעקרונות החוק, שהמדינה מכירה באחריותה לחולי הפוליו, הווה אומר שכשנית

נסים דהן: קל בתופעות של פוסט-פוליו, המדינה תצטרך לתת את הפתרונות.

יעקב ליצמן: קיבלתי מכתב אחרי הישיבה האחרונה, נדמה לי שמיובל, על הנושא של טופס 17.

יובל פרידמן: בדיון הקודם עלתה טענה שלא מקבלים טופס 17.

יובל פרידמן: כתב לי המשנה למנכ"ל משרד הבריאות, ד"ר ברלוביץ': "במענה למכתבך מיום 7.12.2005 הנני להודיעך כי הטיפול הרפואי בנפגעי מחלת הפוליו כלול בסל שירותי הבריאות ועל קופות החולים לספקו.

יובל פרידמן: .. יתר על כן, הנני להודיעך, כי למיטב ידיעתי, לא הגיעו למשרד הבריאות תלונות אודות אי-מתן טופס 17 לנפגעי מחלת הפוליו...".

יעקב ליצמן: אני רוצה להצביע.

הלית מגידו: אנו רוצים לוודא שאנו מבינים על מה הוועדה מצביעה; ראשית, כשאנו מאחדים את שתי ההצעות, יש הבדלים מהותיים ביניהן; מבחינת השר האחראי, באחת ההצעות מדובר על שר הבריאות, באחרת מדובר על שר האוצר.

חיים אורון: שר הבריאות.

הלית מגידו: מבחינת הפיצוי החד-פעמי; זה יהיה נפגע פוליו שעקב מחלתו נקבעו לו אחוזי נכות, המדינה תעניק לו פיצוי חד-פעמי בסכומים ובתנאים שקבע שר הבריאות באישור ועדת הכספים של הכנסת?

חיים אורון: שיקבעו שר האוצר ושר הבריאות, הכוונה היא לתקנות.

הלית מגידו: לעניין הקצבה החודשית, מה הוועדה מחליטה?

הלית מגידו: יש הבדל בין הנוסחים.

חיים אורון: 75% מהשכר הממוצע לחודש יינתנו למי שיש לו 100% נכות, ומי שיש לו פחות, באופן יחסי.

הלית מגידו: באחת ההצעות היו מגוון הוראות לגבי גמלת סיעוד, טיפולים רפואיים, השלמת הכנסה וכו'.

הלית מגידו: האם הוועדה רוצה להתייחס לזה כבר בשלב זה?

נסים דהן: כל זה בתקנות.

נסים דהן: שרי האוצר והבריאות יקבעו בתקנות את התייחסותם לנושאים אלה, באישור ועדת הכספים.

יעקב ליצמן: הכל באישור ועדת הכספים.

חיים אורון: התקנות האלה של קצבת נכות, שיהיו באישור ועדת העבודה והרווחה.

נסים דהן: אל תפצל בין הוועדות.

חיים אורון: בסדר, נשאיר כספים.

יעקב ליצמן: ברציפות אפשר להעביר את זה לכל ועדה.

הלית מגידו: הוראות נוספות; הייתי מבקשת, כפי שמוצע בנוסח של חבר הכנסת בשארה, תוקם ועדה רפואית שתכיר ותהיה סמכות להגיש ערר- -

נסים דהן: למי שאין לו.

נסים דהן: מי שיש לו היום נכות, לא הולכים אחורה.

נסים דהן: מי שאין לו נכות, יקראו לו לוועדה.

נסים דהן: אגב, הם עושים את זה בכל מקרה.

הלית מגידו: לפי הצעת חבר הכנסת ליצמן וכפי שמופיע באחת מהצעות החוק, גם נכי פוליו שלא קיבלו את הפוליו שלהם בארץ, ובלבד שהם תושבי ישראל.

הלית מגידו: רק תושבי ישראל יקבלו את ההעדפות לפי החוק הזה.

הלית מגידו: האם רק מי שקיבל את הפוליו בארץ?

יעקב ליצמן: נשאיר את זה לבין קריאה שנייה ושלישית, ואני מבקש ממשרד הבריאות, אני רוצה לדעת על מה מדובר?

יעקב ליצמן: מי בעד הצעת חוק נפגעי פוליו, התשס"ה-‏2005, (פ/3435) ו-(פ3339), כך שאנו מאחדים אותן?

יובל פרידמן: מדובר בהצעת חוק תקציבית.

יעקב ליצמן: מי בעד?

יעקב ליצמן: מי נגד?

יעקב ליצמן: אושר.

יעקב ליצמן: עובר לקריאה ראשונה.

דורון יהודה: אני רוצה לומר; גם אם אתה מקבל היום אישור של טופס 17, יש תשלום שאתה לפעמים משלם לבתי החולים.

יעקב ליצמן: אני אקצר לך את הדרך, כי אני רוצה לעזור; אתן לך עותק של המכתב, אני רוצה תגובתכם על המכתב.

אליעזר כהן: אני רוצה להודות ליושב-ראש.

יעקב ליצמן: תודה רבה, הישיבה נעולה.